CELEX: 32010D0458(01)
Language: fi
Date: 2010-08-18 00:00:00
Title: 2010/458/EU: Komission päätös, annettu 18 päivänä elokuuta 2010 , luvan antamisesta asetuksen (EY) N:o 669/2009 mukaisten fyysisten tarkastusten tekemiseen hyväksytyissä rehu- ja elintarvikealan toimijoiden tiloissa Maltalla (tiedoksiannettu numerolla K(2010) 5684)  ETA:n kannalta merkityksellinen teksti

19.8.2010   
            
            
               FI
            
            
               Euroopan unionin virallinen lehti
            
            
               L 218/26
            
         KOMISSION PÄÄTÖS,
   annettu 18 päivänä elokuuta 2010,
   luvan antamisesta asetuksen (EY) N:o 669/2009 mukaisten fyysisten tarkastusten tekemiseen hyväksytyissä rehu- ja elintarvikealan toimijoiden tiloissa Maltalla
   (tiedoksiannettu numerolla K(2010) 5684)
   (Ainoastaan englannin- ja maltankieliset tekstit ovat todistusvoimaiset)
   (ETA:n kannalta merkityksellinen teksti)
   (2010/458/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan parlamentin ja neuvoston asetuksen (EY) N:o 882/2004 täytäntöönpanosta tiettyjen muiden kuin eläinperäisten rehujen ja elintarvikkeiden tuontia koskevan tehostetun virallisen valvonnan osalta ja päätöksen 2006/504/EY muuttamisesta 24 päivänä heinäkuuta 2009 annetun komission asetuksen (EY) N:o 669/2009 (1) ja erityisesti sen 9 artiklan 1 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 669/2009 säädetään tiettyjen muiden kuin eläinperäisten rehujen ja elintarvikkeiden tuontia koskevaa tehostettua virallista valvontaa koskevista säännöistä ottaen huomioon myös fyysiset tarkastukset, jotka tehdään nimetyissä saapumispaikoissa Euroopan unioniin. Siinä säädetään myös tällaisia nimettyjä saapumispaikkoja koskevista vähimmäisvaatimuksista ja kyseisten saapumispaikkojen luettelosta, joka jäsenvaltioiden on tarjottava internetissä yleisesti saataville.
            
         
               (2)
            
            
               Asetuksen (EY) N:o 669/2009 9 artiklan 1 kohdassa säädetään, että jos tietty nimetty saapumispaikka toimii erityisten maantieteellisten rajoitusten alaisena, komissio voi kyseisen jäsenvaltion pyynnöstä sallia, että tällaisen saapumispaikan toimivaltaiset viranomaiset tekevät fyysiset tarkastukset jonkin rehu- ja elintarvikealan toimijan tiloissa, kunhan tietyt ehdot täyttyvät.
            
         
               (3)
            
            
               Malta viittasi 18 päivänä joulukuuta 2009 päivätyssä kirjeessään nimetyn saapumispaikan Florianan sataman erityiseen maantieteelliseen sijaintiin, kolmansista maista tuotavien muiden kuin eläinperäisten tuotteiden suhteellisen vähäiseen määrään sekä sen alueen muodostavien saarten pieneen kokoon ja läheisyyteen, ja pyysi komissiota antamaan kyseisen saapumispaikan toimivaltaisille viranomaisille luvan suorittaa vaaditut fyysiset tarkastukset tiettyjen rehu- ja elintarvikealan toimijoiden tiloissa.
            
         
               (4)
            
            
               Malta antoi 28 päivänä helmikuuta 2010 päivätyssä kirjeessä ja sitä seuranneessa kirjeenvaihdossa komissiolle seuraavat takeet: fyysisten tarkastusten toteuttamista varten hyväksytään ainoastaan sellaisia rehu- ja elintarvikealan toimijoiden tiloja, jotka täyttävät asetuksessa (EY) N:o 669/2009 säädetyt nimettyjä saapumispaikkoja koskevat vähimmäisvaatimukset; Florianan sataman toimivaltaisten viranomaisten käyttöön osoitetaan siinä määrin resursseja, että kyseisessä nimetyssä saapumispaikassa toteutetulle valvonnalle ei koidu häiriöitä eikä haittaa sen vuoksi, että fyysisiä tarkastuksia voidaan tehdä muualla kuin saapumispaikan tiloissa; ja rehu- tai elintarvikealan toimijan tiloissa tehtäviin fyysisiin tarkastuksiin valitut erät ovat Florianan sataman toimivaltaisten viranomaisten jatkuvassa valvonnassa siitä lähtien, kun erät saapuvat tähän saapumispaikkaan, eikä niitä voida millään tavoin käsitellä luvattomasti tarkastusten aikana.
            
         
               (5)
            
            
               Ottaen huomioon nimetyn saapumispaikan Florianan sataman erityiset maantieteelliset rajoitukset ja Maltan vakuutus asetuksen (EY) N:o 669/2009 9 artiklan 1 kohdassa säädettyjen edellytysten täyttymisestä on aiheellista antaa lupa tehdä fyysisiä tarkastuksia sellaisissa tiettyjen rehu- ja elintarvikealan toimijoiden tiloissa, jotka Malta on hyväksynyt tällaisia tarkastuksia varten.
            
         
               (6)
            
            
               Jotta tässä päätöksessä säädetylle luvalle taattaisiin riittävä julkisuus, on aiheellista tarjota asetuksen (EY) N:o 669/2009 5 artiklassa säädetyn kansallisen linkin kautta internetissä yleisesti saataville luettelo niistä rehu- ja elintarvikealan toimijoiden tiloista, jotka on hyväksytty kyseisen asetuksen mukaisia fyysisiä tarkastuksia varten,
            
         ON HYVÄKSYNYT TÄMÄN PÄÄTÖKSEN:
   1 artikla
   1.   Annetaan Maltan nimetyn saapumispaikan Florianan sataman toimivaltaisille viranomaisille asetuksen (EY) N:o 669/2009 9 artiklan 1 kohdan mukaisesti lupa tehdä kyseisen asetuksen 8 artiklan 1 kohdan b alakohdassa säädetyt fyysiset tarkastukset asetuksen liitteessä I lueteltujen muiden kuin eläinperäisten rehujen ja elintarvikkeiden tuonnin yhteydessä Maltan tällaisia tarkastuksia varten hyväksymissä rehu- ja elintarvikealan toimijoiden tiloissa edellyttäen, että mainitun asetuksen 9 artiklan 1 kohdan a, b ja c alakohdassa säädetyt edellytykset täyttyvät.
   2.   Luettelo tämän artiklan 1 kohdassa tarkoitetuista rehu- ja elintarvikealan toimijoista, joiden tilat Malta on hyväksynyt, tarjotaan asetuksen (EY) N:o 669/2009 5 artiklassa säädetyn kansallisen linkin kautta internetissä yleisesti saataville.
   2 artikla
   Tämä päätös on osoitettu Maltan tasavallalle.
   
      Tehty Brysselissä 18 päivänä elokuuta 2010.
      
         
            Komission puolesta
         
         John DALLI
         
            Komission jäsen
         
      
   
   
      (1)  EUVL L 194, 25.7.2009, s. 11.